Jotkut samaistuvat pornoon niin pahasti, että jäävät koukkuun. Kuva: Laura Vuoma

Yhä nuoremmat eli jo alakouluikäiset katsovat pornoa Suomessa. Toiset pelästyvät ja jotkut jopa traumatisoituvat. Nämä pornon uhrit ovat usein nuoria miehiä, kertoo päällikkö Mika Lehtonen Väestöliiton Poikien ja nuorten miesten keskuksesta.

Internetissä riittää pornoa: kuvia ja videoita, joissa esitetään alastomuutta ja seksuaalisia toimintoja yksin ja yhdessä muiden kanssa.



"Pornoa ei voi kieltää, sillä se tulkittaisiin sananvapauden rajoittamiseksi. En halua poistaa pornoa aikuisten maailmasta, sillä joitain ihmisiä se on jopa auttanut löytämään oman seksuaalisuutensa. Haluaisin kuitenkin, että lasten maailmassa ei olisi pornoa", toteaa Lehtonen.

Viime vuoden Poikien Puhelimen raportista selviää, että seksuaalisuuteen liittyvät kysymykset olivat suosituimpia puhelujen aiheita.

Jotkut samaistuvat pornoon niin pahasti, että jäävät koukkuun. Lehtosen mukaan suuri osa näistä ihmisistä on alle 18-vuotiaita miehiä.

Lehtosen mielestä lapsille ja aikuisille pitää antaa tietoa seksuaalisuudesta ja seksuaalisesta kehityksestä. Lasten suojelu on kuitenkin aikuisten vastuulla.